Luke Duke

Luke Duke el ze un parsonazo de ła serie tełeviziva Hazzard (titoło orizenałe The Dukes of Hazzard).
El ze el cusìn mazor de Bo Duke, dai cavełi negri e vestìo senpre co camiza e braghe de teła (jeans); un puòco più serio e reflesivo de só zermàn, ma comuncue pìtosto sparigołà, el ze co Bo el protagonista de ła mazor parte de łe visende de ła contea de Hazzard. El ga ła pasion par łe corse, inte ła cuinta serie el partirà par partesipàr al canpionato Nascar, ma può el tornarà inte ła sesta serie. El ze costrenzesto a vìvar in łibartà viziłada, non podendo insìr dai confini de ła contea.
Insenbre a'l cuzin Bo guida na Dodge Charger el ga ciamà "Generale Lee" de cołor naransón, co, a fianco, uno "01" nero insoazà de bianco e so'l coverto ła bandiera dei Stati confedarài.

Curiozità
Ex Marine, ze el pì eficase co se trata de far a punji;
Ze restà łezenda ła só "zbrisada" so'l baùl co gavea da intràre de corsa so'l Generale Lee;
El ga un fradeło de nome Judd;
El só nome al CB el ze Pecorella Smarrita (Piegorèła zmarìa) #1;
El ghe ga insenjà a guidàr al zermàn Bo;
No podendo uzar armi da fògo uza un arco profesional co de łe frese-dardi pareciàe da'l Barba Jesse.
In alguni epizodi el ga un anełìn a'l deo menoèło de ła man drèta

Categoria:Personajo
Categoria:Sèrie televixive